ÚRAD VLÁDY SLOVENSKEJ REPUBLIKY
                sekcia vládnej legislatívy

							               Na rokovanie vlády SR
							               Dňa 18. augusta  2004
							               K materiálu č. 17517/2004
							               K bodu č.  53

S T A N O V I S K O

k návrhu nariadenia vlády Slovenskej republiky o zvýšení sumy zaopatrovacieho príspevku – nové znenie

I.

Návrh nariadenia vlády Slovenskej republiky o zvýšení sumy zaopatrovacieho príspevku predkladá na rokovanie Legislatívnej rady vlády Slovenskej republiky minister práce, sociálnych vecí a rodiny Slovenskej republiky Ľudovít Kaník v novom znení.

II.

         Zaopatrovací príspevok sa ako štátna sociálna dávka poskytuje  od 1.januára 1999 oprávneným osobám spĺňajúcim podmienky nároku podľa zákona č. 236/1998 Z. z. o zaopatrovacom príspevku. Prostredníctvom tejto štátnej sociálnej dávky štát prispieva na uspokojenie potrieb rodiny občana počas obdobia, keď vykonáva základnú službu, alebo náhradnú službu v ozbrojených silách alebo civilnú službu. Rovnako sa v tomto období môže poskytnúť zaopatrovací príspevok osobe, voči ktorej má vojak súdom upravenú vyživovaciu povinnosť.

Predmetný návrh bol prerokovaný v Legislatívnej rade vlády Slovenskej republiky dňa 10. augusta 2004.  Legislatívna rada vlády Slovenskej republiky po prerokovaní tohto návrhu zákona odporučila návrh dopracovať podľa jej pripomienok a na rokovanie vlády Slovenskej republiky predložiť v novom upravenom znení.

III.

	Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky o zvýšení sumy zaopatrovacieho príspevku sú všetky  pripomienky Legislatívnej rady vlády Slovenskej republiky zapracované (1 pripomienka). 
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o zvýšení sumy zaopatrovacieho príspevku v predloženom znení schváliť. 

Bratislava 16. augusta 2004
Vypracoval: M. Habrman

                                                                                  Štefan  G r m a n
                                generálny riaditeľ
	                                                         sekcie vládnej legislatívy